ઐતિહાસિક દાંડી ગામ ખાતે આઝાદ ફળિયા, દેસાઇ ફળિયા તથા હળપતિવાસ જેવા રહેણાંક વિસ્તારને અડીને આવેલા જંગલ તથા ખેતી વિસ્તારમાં સોમવારે રાત્રે આઠેક વાગ્યાના અરસામાં આગ પ્રસરી હતી.જોતજોતામાં આ આગ વિકરાળ સ્વરૂપ ધારણ કરી ઉપરોકત રહેણાંક વિસ્તાર નજીક આવી જતાં લોકોમાં અફરાતફરી મચી જવા પામી હતી. આ વાત વાયુવેગે સમગ્ર ગામમાં પ્રસરી જતાં ગામના 150થી વધુ યુવાનો તથા વડીલોનું ટોળુ ઘટનાસ્થળે પહોંચી જઇ આગ ઓલવવામાં કામે લાગી ગયું હતું.